เงินบาทเปิด 29.75/77 ทรงตัว
ธนาคารซีไอเอ็มบี ไทย เงินบาทเปิด 29.75/77 ทรงตัว จับตาตัวเลขเศรษฐกิจจีน-ท่าทีธปท.
18 ม.ค. 2556

ธนาคารซีไอเอ็มบี ไทย เงินบาทเปิด 29.75/77 ทรงตัว จับตาตัวเลขเศรษฐกิจจีน-ท่าทีธปท.
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้ที่ระดับ 29.75/77 บาท/ดอลลาร์ จากเย็นวานนี้ที่ปิดตลาดที่ระดับ 29.76/78 บาท/ดอลลาร์ 
ล่าสุดเงินบาทเคลื่อนไหวอยู่ที่ 29.77/79 บาท/ดอลลาร์ เนื่องจากเมื่อคืนตัวเลขจ้างงานของสหรัฐฯออกมาดี และการประมูลพันธบัตรของยุโรป เช่น สเปน อิตาลี ถือว่าออกมาดี ส่งผลให้ List Asset ปรับตัวสูงขึ้น
"แต่เงินบาทเช้านี้ถือว่าทรงๆ ถ้าเทียบกับเมื่อวานตอนเย็น เพราะเมื่อวานบาทสวิงที่ Low 29.72 และ High 29.86/88 บาท/ดอลลาร์...เมื่อวานหวือหวามาก" นักบริหารเงิน กล่าว
สำหรับความเคลื่อนไหวของค่าเงินสกุลหลักต่างประเทศที่สำคัญ เงินเยนอยู่ที่ระดับ 89.81/82 เยน/ดอลลาร์ จากเย็นวานนี้ที่อยู่ที่ระดับ 89.19/21 เยน/ดอลลาร์ ส่วนเงินยูโรอยู่ที่ระดับ 1.3367/3370 ดอลลาร์/ยูโร จากเย็นวานนี้ที่อยู่ที่ระดับ 1.3350/3354 ดอลลาร์/ยูโร 
นักบริหารเงิน ประเมินการเคลื่อนไหวของเงินบาทวันนี้ไว้ในกรอบระหว่าง 29.70-29.90 บาท/ดอลลาร์ ระหว่างวันให้ติดตามตัวเลขเศรษฐกิจของจีน ซึ่งถ้าออกมาดีจะมีผลต่อค่าเงินยูโร และ ออสเตรเลีย, เงินทุนไหลเข้า, จับตาถ้อยคำ (Wording) ของธปท. เกี่ยวกับการดูแลค่าเงินบาท